Sõir

Sõir on Eestis, peamiselt Võrumaal, Setomaal ja Lõuna-Tartumaal ning ka Lätis valmistatav traditsiooniline laagerdamata kohupiimajuust. Lisaks on sõir tuntud laial alal mujal Ida-Euroopas.Eesti rahvakultuuri leksikon (3. trükk). 2007. Koostanud ja toimetanud Ants Viires.  Eesti Entsüklopeediakirjastus. Lk 290

Taludes oli sõir peamiselt kevad-suvine söök. Sõira ehakse suurte pühade või pidude puhul ning jaanipäeval. Lätis on sõira vasteks jaanijuust (jāņusiers), mis on traditsiooniline jaanipäeva söök.Liivimaa maitsed. Vaadatud 2. veebruar 2022.

pisi|Ameerika farmerijuust
Selle sarnane on Ameerika farmerijuust, mida tehakse samuti kohupiimast kuumutamisega, kuid see ei sisalda muna.

See on pehme laagerdamata juust, sarnaselt tehtud on ka mozzarella, kuna osa protsessist on samuti kohupiima kuumutamine.Filippone, P.T. 2020. What Is Fresh Mozzarella Cheese? Vaadatud 3. aprill 2020.

Valmistamine
Ehtsat juustu tehti varasemal ajal ainult mõisates ja ka rannarootslaste aladel, sõira valmistati taludes. 

Rõõsas piimas või lõssis kohupiim kuumutatakse segades, segu maitsestatakse munade, koore, söögisoola ja köömnetega. Saadud mass kurnatakse vedelikust kuivaks ja pannakse riide sees vajutuse alla ööpäevaks tihenema. Pikemaks säilitamiseks kuivatatakse sõira ahjus või päikesepaistel.

Sõira süüakse kas kuumalt, kui ta on veel vedel, või külmalt. Sõiraviilule võidaks lisandina peale määrida kas mett või võid, see sobib ka võileiva katteks. Läbikuivatatud sõir võib püsida ka jõuludeni. Varemal ajal oli kuivanud sõir hea kaasa võtta voorides käijatel teemoonaks.

Vaata ka
Mozzarella
Brõnsa
Feta
Juustunuga
Sulatatud juust
Eesti köök

 Viited 

 Kirjandus 
 Gustav Ränk, Müüt ja ajalugu. Tartu, Ilmamaa, 2000, 294–298.

Välislingid
"Setu sõir taas ausse. Proovi ka teha" Õhtuleht,  7. november 2002.
Liivimaa maitsed. Liivimaa toidupärand.
Sõira valmistamine. Juhend.

Kategooria:Toidud
Kategooria:Juust
Kategooria:Eesti köök
Kategooria:Läti köök
Kategooria:Võru kultuur
Kategooria:Seto kultuur